L 28/230
ET
Euroopa Liidu Teataja
31.1.2023
Artikkel 12 Andmete edastamine Kui liikmesriigid esitavad määruse (EÜ) nr 1224/2009 artiklite 33 ja 34 alusel komisjonile andmed püütud koguste lossimise kohta, kasutavad nad IV lisas esitatud kalavarude koode.
IV PEATÜKK Sitsiilia väin
Artikkel 13 Põhjalähedased liigid 1.
Käesolevat artiklit kohaldatakse liidu kalalaevade igasuguse tegevuse ja liidu muu püügitegevuse suhtes, mis on seotud euroopa merluusi (Merluccius merluccius) ja roosa süvahännaku (Parapenaeus longirostris) püügiga Sitsiilia väinas.
2.
Roosa süvahännaku maksimaalne püügimaht ei tohi ületada V lisas esitatud püügimahtu.
3.
Euroopa merluusi maksimaalne lubatud püügikoormus ja käesoleva artikli kohaldamisalasse kuuluvate põhjalähedaste liikide püügi loaga põhjatraalerite laevastiku maksimaalne püügivõimsus väljendatuna laevade arvus, kilovattides ja kogumahutavuses on esitatud V lisas. 4.
Liikmesriigid haldavad maksimaalset lubatud püügikoormust vastavalt määruse (EÜ) nr 1224/2009 artiklites 26–35 sätestatud tingimustele.
Artikkel 14 Süvamerekrevetid 1.
Käesolevat artiklit kohaldatakse liidu kalalaevade igasuguse tegevuse ja liidu muu püügitegevuse suhtes, mis on seotud hiid-lehthännaku (Aristaeomorpha foliacea) ning sinipunaka aadelkreveti (Aristeus antennatus) püügiga Sitsiilia väinas. 2.
Põhjalähedaste kalavarude püügi loaga põhjatraalerite laevastiku maksimaalne püügivõimsus väljendatuna laevade arvus, kilovattides ja kogumahutavuses on esitatud V lisas.
3.
Maksimaalne püügimaht ei tohi ületada V lisas esitatud püügimahtu.
Artikkel 15 Andmete edastamine Kui liikmesriigid esitavad määruse (EÜ) nr 1224/2009 artiklite 33 ja 34 alusel komisjonile andmed püütud koguste lossimise kohta, kasutavad nad V lisas esitatud kalavarude koode.